Osnovna škola Obrovac

Bana Josipa Jelačića 13

23450 Obrovac

PROTOKOL PONAŠANJA UČENIKA I ZAPOSLENIKA MATIČNE ŠKOLE NAKON POPLAVE

* **Dolazak u školu:**
* Pri dolasku u školu učenici ulaze na glavni i pomoćni ulaz prateći oznake za kretanje.
* Pri ulasku učenici i zaposlenici škole obvezno dezinficiraju obuću i ruke.
* Ostali posjetitelji škole na ulaznim se vratima javljaju dežurnoj osobi i čekaju daljnje upute.
* **Korištenje vode:**
* Vodu za piće učenici će dobiti u školi.
* Vodu iz vodovodne mreže ne smije se piti niti koristiti za pranje ruku.
* **Prehrana:**
* Prehrana će se odvijati prema ustaljenom rasporedu (u petak, 19. svibnja neće biti mliječnih proizvoda).
* Ruke prije konzumacije hrane obvezno dezinficirati.
* **Korištenje prostorija:**
* Sve prostorije škole su dezinficirane i sigurne za korištenje.
* Zbog podizanja dijela parketa sportska se dvorana neće koristiti do daljnjega, a nastava TZK nastojat će se izvoditi na otvorenom.
* Učenici će veliki odmor provoditi na otvorenom uvijek kad vremenski uvjeti dozvoljavaju.
* Učenici-putnici vrijeme čekanja prijevoza provode u knjižnici, slobodnoj učionici (INA, dopunska, dodatna nastava) ili u hodniku.
* Sve ostale informacije o načinu organizacije nastave i života u školi i odgovore na moguća pitanja učenici i roditelji mogu dobiti od razrednica/razrednika, stručne službe, tajništva i ravnatelja škole.

Ravnatelj:

Željko Modrić, prof.